ČAS TELEVIZIJE

Živimo v tretjem tisočletju, v času medijev, ki jih je iz dneva v dan več. V času, ko imajo mediji na nas skorajda večji vpliv kot ljudje. Si predstavljate da ljudje bol verjamemo televiziji, ki je še vedno najpogosteje uporabljeno množično občilo, kot sočloveku? Čas najmogočnejšega medija se je seveda začel z njenim izumom, ki pa je pomenil nek napredek in nov dosežek za človeštvo. Ali pač? Ali pa je s sabo prinesle tudi mnogo negativnega?

### VPLIVI

S tem imenitnim izumom, brez katerega si dandanes skorajda ne moremo predstavljat življenja, smo marsikaj izgubili. Živimo čedalje hitreje, ko skoraj ni več časa za druženje, zabavo. Zato se veliko ljudi zateka k tej čarobni škatli – televiziji. Ta nam nudi vse – od premikajoče se slike do glasbe in besedila v smislu podnapisov. Pri televiziji je zelo pomembna slika. Ste že kdaj poskusile gledati kakšen film brez zvoka? Kadar bomo gledali samo sliko brezglasbe, nam bo kmalu postalo dolgčas, saj zvok stopnjuje napetost, dramatičnost ob filmu ali oddaji. Zvok in slika sta največja dejavnika pri spremljanju televizije. poleg tega pa imamo še podnapise in napise, ki pa so le še na vrhu vsega, da lažje razumemo sporočilo.

Televizija gledalca pritegne v svojo navidezno resničnost, da z vidom in sluhom doživlja njene podobe in ima občutek, kot da je sredi dogodkov, ki jih pričara ekran. Duševne sile se umaknejo v ozadje in to je podoben učinek kot ga naredi na človeka hipnoza, tako da bi lahko televizijo imenovali tudi »dober hipnotizer«. Takšno početje nas naredi precej pasivne. Pred sprejemniki gledalci pasivno sprejemajo novice, pogosto napol dremajo, zavest je oslabljena in podzavest ojačana. Obenem pa je gledalec zelo zavzet za sliko. Samokontrola oslabi, zato vse, kar vidi in sliši sprejema kot »čisto zlato«. Televizija ima mnoge močne učinke na gledalstvo. Gledalci se zlahka vživljajo v televizijske prizore in se identificirajo z njihovimi junaki. Naša čustva pusti v zatišju ali pa nas kaj tako preseneti, razžalosti ali razveseli, da ta občutek še dolgo ne mine, na primer kakšen film.

Glavni namen televizije je dobiček, zato si želi pridobiti čim večjo gledanost. Kot primer vzemimo samo oglase, ki jih je iz dneva v dan več. Ti so zelo vsiljivi, barvni, včasih celo duhoviti. Imajo pa le en namen: potrošnike prepričati v nakup določenega izdelka, ne glede na način. Na človeka delujejo različno. Vse pa je odvisno od tega, kako se le ta nanje odzove. Ljudje so ponavadi ob televizorju pasivni in zelo hitro sprejemajo informacije. Oglasi ljudi privabijo s svojo hitrostjo. Ko je dogajanje hitrejše, človek bolj pozorno gleda in mu tudi več ostane v spominu. Žal velika večina ljudi oglasom še vedno naseda, čeprav se tega včasih še sami ne zavedajo. Ste kdaj opazili da v času risank, predvajajo predvsem otroške igrače, predrzno ne.

Televizija kot najmočnejši medij ima vpliv tako na odrasle kot tudi na otroke.

Ste vedele, da starejši ljudje preživijo pred televizijo občutno več časa kot mlajši, vendar v tem početju ne uživajo v takšni meri kot mlajši. To pa zato ker imajo starejši več prostega časa in morajo le tega zapolniti z različnimi dejavnostmi. Pri tem je televizija zelo privlačna saj ni potrebno drugega, kot da pritisnemo gumb in se prepustimo TV programom. Verjetno se je gledanje televizije pri starejših razvilo že v navado, zato sploh ne razmišljajo, da bi lahko počeli kaj drugega.

Majhni otroci zelo radi posegajo po televizorju in gledajo risanke. Najprej je televizija za otroka razvedrilo. Otrok vidi, kaj se dogaja v svetu. Nauči se sprejemati podatke, novice, novosti in vse ostalo. S tem si na nek način širi tudi obzorje in besedni zaklad. Pozitivna je v primeru, da jo otrok spremlja pravilno ob aktivni soudeležbi staršev in odrasli oseb in ne prekomerno. Otrok pa dojema zaslon drugače kot odrasli, kajti tudi na svet gleda drugače kot odrasli in tiste slabosti, ki jih imajo odrasli za slabe, lahko vidi z drugimi očmi ter v njih prepozna nekaj dobrega in otroško naivnega. Televizija otrokom ponuja pobeg iz realnosti v domišljijski svet.

Nova raziskava pa je pokazala, da nesrečni ljudje gledanju televizije posvetijo več časa kot srečni. Saj po predvidevanju strokovnjakov srečni ljudje raje zahajajo v družbo, berejo več časopisov in se več posvečajo drug drugemu.

Televizija je privlačna predvsem zato, ker gledalcem za to početje ni treba zapustiti doma, poleg tega pa jim ni treba ničesar načrtovati ali plačati Televizija naj bi po mnenju raziskovalcev ljudi odvračala od početja bolj produktivnih stvari in predstavljala tolažbo že sicer nesrečnim ljudem. Lahko pa pomaga razvijati družbeno okolje, spodbujati skupno razumevanje in strpnost ter upoštevati različnih mnenja, seveda z visoko kakovostnimi vsebinami.

### BOLEZNI

Čas televizije pa je s seboj prinesel številne bolezni povezane z gledanjem televizije:

* odvisnost od televizije: Kronično gledanje televizije je po mnenju nekaterih znanstvenikov primerljivo celo z zasvojenostjo z drogami, saj prinaša le kratkoročno zadovoljitev potreb, sicer pa zdolgočasenost in obžalovanje.
* znanstveniki so ugotovili, da več časa ko mladi gledajo televizijo večja je možnost, da se bo v odrasli dobi pri njih razvila depresija,
* prekomerna debelost, zaradi pomanjkanja gibanja in hitre hrane, ki jo radi zaužijemo ob gledanju, ta pa med drugim poskrbi za zvišan nivo holesterola v krvi in zvišan krvni pritisk, ki je glavni povzročitelji srčne kapi
* Britanski raziskovalci so odkrili, da vsaka ura, ki jo preživite pred televizijo za sedem odstotkov poveča možnost, da boste zboleli za boleznijo srca. Raziskava Britanskega sveta za medicinske raziskave kaže, da je tovrsten način življenja vzrok za okoli 193 tisoč smrti letno v Veliki Britaniji.
* izguba stika z realnostjo
* vedenjske motnje
* agresivno obnašanje

Človeško telo ni prilagojeno na dolge ure ležanja in gledanja televizije.

### ZAKONEC

Naj moj govorni nastop danes ne pomeni da ne smemo več gledati televizije, ampak da gledanje televizije kljub vsemu malo zmanjšamo, ter da ne verjamemo vsega kaj vidimo in slišimo. Kajti televizija je postala del nas. Hiter razvoj tehnologij spreminja svet, tako da ljudje po vsem svetu vse bolj postajajo del informacijske družbe in prav televizija ima kot najmočnejši medij pri tem ključno vlogo. Z pojavom tega medija smo marsikaj izgubili, druženje, zabavo.

Vendar pa je televizija koristna stvar, le pravilno jo moramo znati uporabljati.